गदर 2 के गाने 'मैं निकला गड्डी लेके' में उदित नारायण संग मिलकर गाने में दी आवाज
सनी देओल और अमीषा पटेल स्टारर फिल्म गदर 11 अगस्त को रिलीज होने वाली है। इस बीच खबरें आ रही हैं कि सनी देओल फिल्म में अरिजीत सिंह के गाने पर झूमते नजर आएंगे। मीडिया रिपोर्ट्स की मानें तो अरिजीत ने साल 2001 के चार्ट
सनी देओल और अमीषा पटेल स्टारर फिल्म गदर 11 अगस्त को रिलीज होने वाली है। इस बीच खबरें आ रही हैं कि फिल्म में सनी देओल अरिजीत सिंह के गाने पर झूमते नजर आएंगे। मीडिया रिपोर्ट्स की मानें तो अरिजीत ने साल 2001 के चार्ट बस्टर गाने ‘मैं निकला गड्डी लेके’ के रीमेक वर्जन में अपनी आवाज दी है। कहा जा रहा है कि इस गाने को अरिजीत और सिंगर उदित नारायण ने मिलकर गाया है।
बीते दिनों मेकर्स ने फिल्म का गाना ‘उड़ जा काले कावा’ रिलीज किया था। यह गाना भी ‘गदर: एक प्रेम कथा’ का रीमेक था। हालांकि, रीमेक होने के बावजूद फैंस ने इस रोमांटिक गाने को खूब पसंद किया। ‘मैं निकला गड्डी लेके’ के अलावा अरिजीत सिंह ने गदर 2 के लिए ‘दिल झूम’ गाना गाया है। यह फिल्म का ओरिजिनल सॉन्ग है।
आरिजीत सिंह इस गाने के लिए सही ऑप्शन होंगे- सोर्स
फिल्म से करीबी सोर्स ने न्यूज 18 से बातचीत में कहा- ‘मैं निकला’ का मूल संस्करण एक जोशीला गाना था, जो उस दौर में जबरदस्त हिट हुआ। 22 साल बाद भी यह गाना उतना ही फेमस है, जितना कि सालों पहले थे। आज भी यह गाना पार्टियों, शादियों में बजता है। जब मेकर्स ने गाने को दोबारा बनाने का फैसला किया, तो उनका मकसद गाने के ओरिजिनल वर्जन ने छेड़छाड़ न करने के बजाए, उसमें कुछ फ्रेश जोड़ना था। मिथुन( म्यूजिक डायरेक्टर) के साथ मेकर्स ने एक नई आवाज लाने का फैसला किया और सभी ने फैसला लिया कि आरिजीत सिंह इस गाने के लिए सही ऑप्शन होंगे।
अरिजीत और उदित जी ने जादू पैदा कर दिया है- सोर्स
इस खबर की पुष्टि करते हुए- ‘फिल्म से जुड़े दूसरे करीबी सोर्स ने कहा- हां, अरिजीत सिंह उदित जी के साथ गाना गाने वाले हैं। अरिजीत और उदित जी ने जादू पैदा कर दिया है। मेकर्स ने नए गाने में कोई बड़ा बदलाव नहीं किया है, क्योंकि वो उस क्लासिक गाने की सोल नहीं बदलना चाहते थे। इसके अलावा उत्तम जी ने जो गाना बनाया है, हम उनका सम्मान करते हैं। मेकर्स ने यह गाना उन्हें ट्रिब्यूट देने के लिए बनाया है।’
डायरेक्टर ने किया था कंफर्म, फिल्म में होगा ‘मैं निकला गड्डी लेके’ गाना
डायरेक्टर अनिल शर्मा ने कंफर्म किया है कि फिल्म में ‘मैं निकला गड्डी लेके’ गाने का रीबूट भी रखा जाएगा। ईटाइम्स की रिपोर्ट्स के मुताबिक एक मीडिया पोर्टल से बातचीत के दौरान फिल्म मेकर अनिल ने कहा कि अक्सर लोकगीतों को फिल्मों के लिए इस्तेमाल किया जाता है। उन्हें फिर से बनाया जाता है। लेकिन इस मामले में एक फिल्मी गाना को देश के कई हिस्सों में लोकगीत की तरह गाया जाता है।
अनिल ने कहा- ‘इस गाने को राजस्थान में कोई भी सुन सकता है हर नुक्कड़ और हर गली में। डायरेक्टर ने कहा कि यह उत्तम सिंह और आनंद बख्शी के लिए बहुत बड़ी उपलब्धि है।’